a)Når du kjøper kjøkkenvask må du være svært oppmerksom på monteringsmulighetene. Blanco-servanter som blir solgt hos Granitop har angitt om servanten er beregnet på montering fra over- eller undersiden, videre om det dreier seg om modeller som skal nedfelles i benkeplaten eller ikke. b)Mange oppvaskbenker med kum finnes både som venstre- (LH) og høyrehendte (RH) modeller. Hva slags vask det gjelder angis etter hvilken kum som er størst. Det er ikke alle kjøkkenvasker som har både venstre- og høyrehendte modeller. c)Ettersom hull for blandebatteri vanligvis bores i området mellom kjøkkenvask og bakenforliggende fliser er dybden på kjøkkenskapene og vasken svært viktig – slik at det er nok bredde fra kanten av vasken til veggen (minimum 100 mm). Særlig gjelder det dersom møblene er fra en tidligere epoke (etter gammel standard var dybden på møblene 560 mm, nå er det mer utbredt med skap som har 600 mm dybde). En kjøkkenvask etter ny standard får ikke nødvendigvis plass i et skap etter gammel standard. d)For et blandebatteri må en også følge styrken på vannstrålen og bevegelsen av spaken som regulerer temperatur – dersom for eksempel varmt vann kommer fra kranen ved å bevege spaken mot veggen, må åpningen for blandebatteri planlegges langt nok unna veggen og de bakenforliggende steinflisene. Ved montering av kokeplater og kjøkkenvask er det vanligste sentrisk plassering, det vil si at kjøkkenteknikken monteres midt på skapet/modulen under. Dersom det under komfyrplatene er en ovn som er bredere enn platene, er det like mye plass på begge sider. Dersom du ønsker at et annet prinsipp skal følges, meld tidlig fra om dine preferanser og pass på å se grundig på monteringstegningen du godkjenner.